cyanic-selkie/wikianc huggingface dataset:
2020. aasta Mägi-Karabahhi konflikt
2020. aasta Mägi-Karabahhi konflikt on konflikt Aserbaidžaani ja Armeenia relvajõudude vahel Mägi-Karabahhis, osa pikaajalisest Mägi-Karabahhi konfliktist. Kokkupõrked algasid 27. septembri hommikul 2020 Mägi-Karabahhi kontaktipiiril. Mõlemad pooled on teatanud hukkunutest nii sõjaväelaste kui tsiviilisikute seas. Armeenia ja tunnustamata Mägi-Karabahhi vabariik on kehtestasid kaitseseisukorra ja üldmobilisatsiooni, Aserbaidžaan kaitseseisukorra ja keelutunni. 28. septembril teatas Aserbaidžaan osalisest mobilisatsioonist. ÜRO on konflikti tugevalt hukka mõistnud ning kutsunud mõlemaid osapooli üles pingeid maandama ja rahumeelseid kõnelusi alustama.
10. novembril 2020 jõustus relvarahulepe. Selleks ajaks oli sõjategevuse käigus hukkunud vähemalt 1300 inimest. Rahulepingut, mis lõpetaks konflikti jäädavalt, ei ole Armeenia ja Aserbaidžaan suutnud sõlmida.
Geigeri loendur
Geigeri loendur, ka Geigeri-Mülleri loendur on osakeste detektor ioniseeriva kiirguse mõõtmiseks. Loenduriga on võimalik kindlaks teha järgmisi radioaktiivse kiirguse liike: alfaosakesi, beetaosakesi ja gammakiirgust.
Geigeri loenduri sensor on Geigeri-Mülleri toru, milles tekib radioaktiivse kiirguse tõttu gaasi iooniseerumine. Iga registreeritud osake tekitab mõõteahelas vooluimpulsi, mida loendades saadakse teada radioaktiivsete osakeste arv. Loenduriga ei ole võimalik kindlaks teha radioaktiivse kiirguse osakeste energiat.
Geigeri loenduri leiutas 1908. aastal Hans Geiger. Oma lihtsuse tõttu on see mõõteriist siiani populaarne tervishoius, füüsikas, tööstuses, geoloogias ja muudeski valdkondades.
pisi|300px|Geigeri loenduri skeem
Tööpõhimõte
1. Kiirgus siseneb loenduri torusse läbi akna.
2. Kui kiirgus põrkub toru gaasimolekuliga, põhjustab see ioniseerumist: mõned gaasimolekulid muudetakse positiivseteks ioonideks ja elektronideks.
3. Positiivsed ioonid tõmbuvad metalltoru (katoodi) poole, mis on ühendatud kõrge pinge allika negatiivse poolusega.
4. Elektronid liiguvad anoodina tomivale traadile, mis jookseb toru sisemuses ja on kõrgel positiivsel pingel. Kuna elektronid liiguvad traadi suunas, satuvad mõned neist kokku teiste gaasimolekulidega, jagades need omakorda ioonideks ja rohkemateks elektronideks. Nii et me saame ahelreaktsiooni, kus isegi üks kiirguse osake võib kiiresti tekitada elektronide laviini.
5. Tekkinud elektronid liiguvad traati pidi, tekitades elektriahelas voolu ja takistil pingeimpulsi.
Mr. T
Mr. T (sünninimi Lawrence Tureaud, sündinud 21. mail 1952 Chicagos) on Ameerika näitleja ja endine elukutseline maadleja.
Laiemat tuntust on ta kogunud rollidega USA seriaalis "A-Rühm", kus kehastas B. A. Baracust ja 1982. aasta filmis "Rocky III", kus kehastas Clubber Langi.
Taritu rahvamaja
Taritu rahvamaja on rahvamaja Saare maakonnas Saaremaa vallas Taritu külas. Rahvamaja juhataja on Aili Salong.
Rahvamaja tegutses kaua aega majas, mille 1928 oli ehitanud haridusselts Ärataja. Tänapäeval tegutseb rahvamaja endise Taritu kooli hoones.
Halberstadt
Halberstadt on linn Saksamaal Saksi-Anhalti liidumaal.
Seal elab 42 605 inimest (2010).
Reivilo
Reivilo on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas.
Wikitravel
Wikitravel on vikimudelil põhinev reisiinfo portaal, mille asutasid 2003. aastal Evan Prodromou ja Michele Ann Jenkins.
Konrad Laimer
Konrad Laimer (sündinud 27. mail 1997 Salzburgis) on Austria jalgpallur, kes mängib poolkaitsjana Saksamaa kõrgliiga klubis Müncheni Bayern ja Austria jalgpallikoondises.
Wikitravel
2006. aastal ostis kaubamärgi ja serverid firma Internet Brands, mis hiljem alustas ka reklaamimüüki veebilehel. Internet Brands palkas Wikitraveli asutajad jätkama Wikitraveli juhtimist konsensuspõhise projektina. Firma seletuse kohaselt oli pikaajaline plaan keskenduda Wikitravelis endiselt koostööpõhiste objektiivsete reisijuhtide koostamist, sõsarportaal World66 aga sisaldaks isiklikumaid arvustusi ja kogemusi. Seepeale asutasid mitmed saksakeelsed kaastöölised sõltumatu haruprojekti, mis jõudis internetti 10. detsembril 2006. aastal nime all Wikivoyage. Ka saksakeelne Wikitravel jäi siiski püsima.
Konrad Laimer
Ta alustas klubikarjääri Salzburgi Red Bullis. Klubi põhimeeskonnas debüteeris ta Austria kõrgliigas 2014. aasta septembris. Esimese värava Austria kõrgliigas lõi ta 23. aprillil 2016 mängus Altachi Rheindorfi vastu. Aastatel 2015, 2016 ja 2017 tuli Laimer Red Bulliga Austria meistriks.
Wikitravel
2007. aastal pälvis Wikitravel Webby auhinna parima reisiveebi kategoorias. Samal aastal lõid Prodromou ja Jenkins kirjastuse Wikitravel Press, mis avaldab portaali sisu põhjal koostatud reisijuhte. Esimesed trükitud reisijuhid jõudsid müüki 1. veebruaril 2008. 1. aprillil 2008 lisas Internet Brands Wikitravelile Google'i reklaamiteenuse AdWords, millest registreeritud kasutajad saavad loobuda. 16. juunil 2008 nimetas ajakiri Time Wikitraveli üheks 2008. aasta 50 parimast veebilehest.
Konrad Laimer
2017. aasta juunis sõlmis ta nelja-aastase lepingu RB Leipzigiga. Esimese värava Saksamaa kõrgliigas lõi ta 27. jaanuaril 2019 mängus Fortuna Düsseldorfi vastu. 2021. aastal pikendas ta Leipzgiga lepingut kahe aasta võrra.
Reivilo
Linn on asutatud 1883. aastal. Esialgu oli linna nimi Cathcart West ja alates 1890. aastast Klein Boetsap. Hiljem sai linn nimeks Reivilo, mis moodustati kohaliku vaimuliku A. J. Olivier' perekonnanime tagurpidi pöörates.
Konrad Laimer
Austria jalgpallikoondises debüteeris Laimer 7. juunil 2019 EM-i valikmängus Sloveenia vastu. Koondisekarjääri esimese värava lõi ta sama aasta 6. septembril EM-i valikmängus Läti vastu. Ta kuulub Austria koondisse 2020. aasta Euroopa meistrivõistlustel.
Wikitravel
Liitumine Wikimedia projektidega
2012. aastal tegid portaali vabatahtlikud kaastöölised ettepaneku viia portaal Wikimedia Foundationi korraldatavate Wikimedia projektide hulka koos Wikitravelist kunagi hargnenud saksa- ja itaaliakeelse reisivikiga Wikivoyage. 6. septembril 2012 kiitis Wikimedia Foundationi nõukogu ettepaneku heaks.
Internet Brands on vastu Wikitraveli liitumisele Wikimedia projektidega ning kaebas kaks Wikitraveli kaastöölist kohtusse, süüdistades neid kaubamärgi kasutusreeglite rikkumises, ebaausas konkurentsis ja vandenõus. Vastukäiguna kaebas Wikimedia Foundation kohtusse Internet Brandsi, et saada kohtult kinnitust kaastööliste õigusele luua uusi haruprojekte.
Reivilo
Lõuna-Aafrika Vabariigi 2011. aasta rahvaloenduse andmetel oli Reivilo elanikest mustanahalisi aafriklasi 79,70%, värvilisi 13,87%, valgeid 5,07%, India või Aasia päritolu inimesi 0,38% ja teisi 0,98%. Tsvana keelt pidas emakeeleks 78,00% inimesi, afrikaani keelt 17,56% ja inglise keelt 1,51%.
Basilique Notre-Dame de la Paix
Basilique Notre-Dame de la Paix (eesti keeles kui Rahu Jumalema basiilika) on 1980. aastate lõppedes Elevandiluuranniku poliitilise pealinna Yamoussoukro lähistele tarindatud sakraalehitis, mille kuppel ületab ainsana kõrguselt Vatikani keskset Püha Peetruse basiilikat.
158-meetri kõrguse kupli alla mahub teenistustel siiski Rooma südalinnast kõrguvas originaalist 2/3 vähem jumalakummardajaid. Basiilikas peetavatel liturgiatel osaleb aga tavaliselt vaid paarsada inimest. Poolast pärinevad roomakatoliku pallottiinid haldavad religioosset kompleksi, mille aastased kulutused ulatuvad 1,5 miljoni USA dollarini.
1990. aastal pühitses selle paavst Johannes Paulus II. Ta oli katoliku kiriku nimel võtnud äsjavalminud ehitise kingitusena vastu Elevandiluuranniku esimeselt presidendilt Félix Houphouët-Boignylt. Basiilika kuulub küll Yamoussoukro piiskopkonda, kuid selle piiskop tegutseb 3 km kauguselt Saint Augustine'i katedraalist.
Pühakoda, mille juurde kuulub ka 2015. aastal valminud haigla, projekteeris Liibanoni päritolu arhitekt Pierre Fakhoury.
Aafrika katoliiklastele palverännakute pühapaigaks kujunema pidanud kohta kutsuti “basiilikaks põõsas”.
Pudru (Võrumaa)
Pudru oli küla Võrumaal. Küla jääb tänapäeval Hänike küla alale. Kihelkondlikult kuulus küla Urvaste kihelkonda.
Pitchi asfaldijärv
pisi Pitchi asfaldijärv (inglise keeles Pitch Lake) on maailma suurim asfaldijärv, mis asub Trinidadis ja Tobagos Trinidadi saare edelaosas La Brea linna lähistel. Järve pindala on umbes 40 ha ja sügavus kuni 80 m.
Pitchi järv on üks Trinidadi saare vaatamisväärsusi, mida külastab kuni 20 000 turisti aastas. Järvest ammutatakse looduslikku asfalti, mille tootmises on Trinidad ja Tobago maailmas esirinnas. Asfaldi kaevandamisega tegeleb ettevõte Lake Asphalt of Trinidad and Tobago. Järve asfaldivarude suuruseks hinnatakse 6 miljonit tonni, millest peaks praeguste kaevandusmahtude juures jätkuma veel 400 aastaks.
Järve avastas 1595. aastal inglise meresõitja Sir Walter Raleigh, kes kasutas järve asfalti oma laevade tõrvamiseks. Teekattena kasutati sealset asfalti esimest korda 1815. aastal.
Papioru tiik
Papioru tiik (ka Papioja järv) on paisjärv Sakala kõrgustiku põhjaosas, Viljandi maakonnas Põhja-Sakala vallas Olustvere alevikus.
Järve pindala on 1,2 ha, valgla suurus 1,7 km², kõrgus merepinnast 61,5 m, vee maht 18 000 m³ ja see on paisutatud Papioru ojale. Järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu.
Bronislav Võrse
Bronislav Võrse (kuni 1930. aastate keskpaigani Virsa, lätipäraselt Virza, hiljem venepäraselt ka Virze; 21. juuli 1911 Tartu – 20. mai 1987 Tartu) oli eesti poksija ning Nõukogude sõjaväelane, partei- ja riigitegelane.
Poksijana
Ta alustas poksimisega 1928. aastal, ta poksis Tartu NMKÜ-s ja Tartu Poksiklubis.
Ta sai Eesti 1933. aasta meistrivõistlustel raskekaalus (üle 175 naela ehk 79,4 kg) 2. koha, kaotades finaalis Evald Lukkinile.
Edasine elukäik
Ta teenis sundaega alates märtsist 1937 kuni juulini 1938 Läti sõjaväes, sest ta tal oli isa poolt Läti kodakondsus. Ta töötas 1930. aastate teisel poolel Tartus mitmes naha- ja vildivabrikus, põhitöökoht Kalevi nahavabrikus, aktiivselt tegutses ka ametiühingus.
Teise maailmasõja ajal
Tataganes koos HPga Venemaale Omski oblastisse ja teenis sõja ajal Punaarmees roodu politrukina ja hiljem rooduülemana, tema lõplik auaste oli kapten.
Pärast sõda
1945. aasta oktoobris määrati ta Tartu Linna Rahvasaadikute Nõukogu Täitevkomitee esimeheks. Tema juhtimisel koristati Tartus sõjapurustusi, lammutati hoonevaremeid ning hiljem ka juba taastamiskõlblikke hooneid, mille taastamiseks ei leitud vahendeid. Tema juhtimisel rajati Raekoja platsile 1948. aastal purskkaev (rahvasuus Võrse purse), mille asemele 1997–1998 rajati suudlevate tudengite purskkaev.
Ta oli aastatel 1947–1951 Eesti NSV Ülemnõukogu II koosseisu liige.
Eesti NSV-s 1940. aastate lõpus alanud puhastuste käigus viidi Võrse selle koha pealt 1949. aasta lõpus üle Tartu Riikliku Ülikooli haldusprorektoriks. Tema korraldas 1951. aastal Tartu ülikooli ja sellest eraldatud Eesti Põllumajanduse Akadeemia varade jagamist ning pärast sõda esimese üliõpilaste ühiselamule uue hoone ehitamist (tegelikult küll sõjas kannatanud endise haiglahoone põhjalikku rekonstrueerimist ja pealeehitamist), praeguse aadressiga Pepleri 23. Ta oli ka ülikooli spordiklubi juht.
Pärast Jossif Stalini surma 1953. aastal hakkasid nõuded juhtivate Nõukogude töötajate parteilisele tegevusele lõdvenema ning pisut enam hakati hindama erialast pädevust. Võrse viidi ülikoolist 1955. aastal üle Tartu Üldehitustrusti juhatajaks, kus ta töötas kuni personaalpensionile minekuni 1978. aastal.
Tog
Tog on termilise takistuse (kuumuskindlus) ehk soojusisolatsiooni mõõtühik (1 tog = 0,1 RSI).
Tekstiilitööstuses kasutatakse ühikut näiteks tekkide soojusisolatsiooni tähistamiseks. Kaubandusvõrgus on saadaval ka nn "kombitekid" – 3,5 togine tekk (kasutamiseks suvel) ja 9,5 togine tekk (kasutamiseks kevadel/sügisel) on omavahel ühendatavad (kasutamiseks talvel).
pisi|340px|Mugavuse hinnang võrdluses temperatuuriga
Mõõtühikut kasutatakse ka põrandakatete, näiteks vaipade jms tehnilisel kirjeldamisel.
Tomomi Miyamoto
Tomomi Miyamoto (jaapani keeles 宮本 ともみ Miyamoto Tomomi; sündinud 31. detsembril 1978) on Jaapani endine jalgpallur, poolkaitsja.
Koondisekarjäär
Jaapani naiste jalgpallikoondises mängis ta aastatel 1997–2007 77 mängu.
Battery Park
pisi|281x281px|Battery Park Battery (varem tuntud kui Battery Park) on 10 ha suurune avalik park, mis asub New Yorgi sadama vastas New Yorgis Manhattani saare lõunaosas. Seda piirab Battery Place põhjas, State Street idas, New Yorgi sadam lõunas ja Hudsoni jõgi läänes. Park sisaldab vaatamisväärsusi, nagu vana linnus Clinton; mitmed mälestised ja SeaGlassi karussell. Ümbritsev piirkond, mida tuntakse South Ferryna, sisaldab mitmeid parvlaevade terminale, sealhulgas Staten Islandi praami Whitehalli terminali, samuti paatide terminali, kust saab Vabadussamba riiklikule monumendile.
Obal
Obal on alev Valgevenes Viciebski oblastis Šumilina rajoonis, Obali jõe kaldal. Alev on Obali külanõukogu halduskeskuseks.
Asula nimi on poola keeles Obol. Nimi tuleneb ilmselt leedukeelsest sõnast obolis, mis tähendab õuna.
Obalis asuvad keskkool ja laste muusikakool, kultuurimaja ja kaks raamatukogu. Alevis on õigeusu kirik ja katoliku kabel. Obalis on keraamikatehas, metsakombinaat, turbatööstus. Vaatamisväärsustest asub Obalis Grabnitskite mõisakompleks XIX sajandist.
Ajalugu
Obali küla mainitakse ajaloos esimest korda aastal 1503. Obal on kuulunud Molskitele, Voinadele, Vetrynskitele ja aastast 1615 Grabnitskitele. Aastal 1772 läks küla esimesel Poola jagamisel Venemaa koosseisu. Aastal 1866 rajati läbi Obali Połacki–Viciebski raudtee ja Obali asula juurde tekkis raudteejaam. Aastail 1894–1914 tegutses Obalis puidukeemia ettevõte, kus toodeti piiritust ja sütt. Aastast 1924 oli Obal Valgevene NSV koosseisus. Aastal 1968 sai Obalist alev.
TOG
Tog või TOG võivad viidata järgnevale:
Nukleaarmeditsiin
pisi|Patsient gammakaamera all Nukleaarmeditsiin on meditsiiniteaduse eriarstiabi haru, mis sisaldab haiguslike seisundite diagnoosimist, kasutades selleks ioniseerivat või mitteioniseerivat kiirgust, ultraheli või lahtiseid kiirgusallikaid (radiaktiivseid isotoope) ning kasutab samu võtteid ka haiguslike seisundite ravimisel.
Stsintigraafia ehk gammauuring
Stsintigraafilise ehk gammauuringu läbiviimiseks seotakse erinevad radioaktiivsed isotoobid vajalike märkainetega ning viiakse nüüd juba märgistatud radioaktiivsed isotoobid elusorganismi parenteraalselt, kas suu või inhalatsiooni kaudu. Seejärel teostatakse gammakaameraga radioaktiivse märkaine laialivalgumine ning kogunemine elusorganismis.
Martin Neithal
Martin Neithal (25. märts 1921 Keila, Harjumaa – 17. august 2000 Tallinn) oli eesti kirjandusteadlane.
Elulugu
1948. aastal lõpetas ta Tallinna 2. Keskkooli eksternina ja 1958. aastal Tartu Riikliku Ülikooli eesti filoloogia osakonna. 1975. aastal kaitses ta Eesti Teaduste Akadeemia juures filoloogiakandidaadi kraadi väitekirjaga "1920-ndate aastate eesti sotsiaal-olustikulise romaani mõningaid arengujooni".
Neithal oli 1958–1963 Keele ja Kirjanduse Instituudi bibliograaf, 1963–1993 teadur.
Teadustöö
Martin Neithali peamised uurimisvaldkonnad olid eesti kirjanduse ajalugu (August Jakobsoni, Eduard Vilde, Anton Hansen Tammsaare, Arved Viirlaiu jmt looming) ning üldine kirjandusteooria (stiili, meetodi, aja, karakteri ja eksistentsiaalse olemise probleemid). Ta oli "Eesti kirjanduse ajaloo" IV ja V köite kaasautor ning rahvusvahelise teatmeteose "Bibliographia Studiorum Uralicorum" (1917–1987) IV köite (Helsingi, 1993) eesti kirjandusteadust käsitleva osa koostaja.
Isiklikku
Martin Neithal oli laevandusettevõtte kaasomaniku poeg ja kirjandusteadlase Reet Neithali abikaasa.
Punaku
Punaku oli küla Põlvamaal. Küla jääb tänapäeval Karilatsi küla alale. Kihelkondlikult kuulus küla Põlva kihelkonda. Küla kaotati 1940. aastatel.
Tagamõisa puisniit
Tagamõisa puisniit on puisniit Saare maakonnas Saaremaa vallas; ühtlasi suurim Saaremaal säilinud puisniit. Kaitseala pindala on 133 ha.
Puisniit võeti kaitse alla 1957. aastal (Tagamõisa puisniidu kaitseala, ka: Tagamõisa kaitseala).
Jülich
Jülich on linn Saksamaal Nordrhein-Westfaleni liidumaal.
Linnas elab 33 060 elanikku (2010).
Tornimäe rahvamaja
Tornimäe rahvamaja on rahvamaja Saare maakonnas Saaremaa vallas Tornimäe külas. Rahvamaja juhataja on Brenda Holt.
Jülich
Linnas asub üks Euroopa suurimaid uurimiskeskusi Forschungszentrum Jülich GmbH.
Andreas Ulmer
Andreas Ulmer (sündinud 30. oktoobril 1985 Linzis) on Austria jalgpallur, kes mängib vasakkaitsjana Austria kõrgliiga klubis Salzburgi Red Bull ja Austria jalgpallikoondises. Ta on klubi meeskonna kapten.
Ta alustas klubikarjääri Viini Austrias, mille meeskonnas debüteeris ta Austria kõrgliigas hooajal 2004–05. Aastatel 2005–2008 mängis ta põhiliselt klubi reservmeeskonnas Austria esiliigas. Hooaja 2008–09 esimeses pooles mängis ta Austria kõrgliigas SV Riedi võistkonnas.
2009. aasta jaanuaris siirdus ta Red Bulli. Ta on tulnud klubiga Austria meistriks kokku 11 korda, alates hooajast 2013–14 kaheksal hooajal järjest.
Austria jalgpallikoondises debüteeris Ulmer 2009. aastal. Ta kuulub Austria koondisse 2020. aasta Euroopa meistrivõistlustel.
Punni
Punni oli küla Põlvamaal. Küla jääb tänapäeval Jaanikeste küla alale. Kihelkondlikult kuulus küla Räpina kihelkonda. Küla kaotati 1970. aastatel.
Mare Kelpman
Mare Kelpman (sündinud 27. juunil 1958 Orissaares) on eesti tekstiilidisainer.
Ta on lõpetanud Orissaare Keskkooli. ja 1990. aastal Eesti Riikliku Kunstiinstituudi tekstiilidisaini erialal.
Ta on Eesti Kunstiakadeemia tekstiilidisaini osakonna professor.
Liikmesus
Alates 1998. aastast Eesti Tekstiilikunstnike Liidu ja Eesti Kunstnike Liidu liige, aastast 2004 Eesti Disainerite Liidu liige.
Isiklikku
Ta on olnud maalikunstnik Rein Kelpmani abikaasa.
C-hepatiidi viirus
pisi|HCV viirus C-hepatiidi viirus (HCV, hepatiidi C viirus) on positiivse polaarsusega üheahelaline RNA-viirus (flaviviirus).
Viirus on väga heterogeenne, erinevate isolaatide vaheline nukleotiidjärjestuse erinevus küünib isegi kuni 60%-ni. Viirusel on 6 genotüüpi + 18 alltüüpi. Korralikult kirjeldati alles 1989, kui genoom klooniti.
Levik
C-hepatiidi viirus levib peamiselt nakatunud vere kaudu. Ülekandeks piisab väga väikesest verekogusest ning viirus võib kuivanud veres püsida kuni 3 kuud. Haiguse levikut sugulisel teel esineb harva. Isegi nakatunud emalt lapsele viiruse ülekandumist sünnitusel esineb 5% juhtudest.
Maailmas on umbes 170 miljonit C-hepatiidi viirusega nakatunud inimest. Igal aastal lisandub 3–4 miljonit uut haigestunut. Maailma Terviseorganisatsiooni andmetel on Euroopas ligikaudu 8,9 miljonit viirusekandjat, idapoolsetes Vahemere maades 21,3 miljonit ja Ameerikas 13,1 miljonit nakatunut. Kagu-Aasias on 32,3 miljonit nakatunud inimest. Eestis vastavad uuringud puuduvad, kuid hinnanguliselt on C-hepatiidi viirusega nakatunud umbes 1,5% elanikkonnast.
Viiruse struktuur
Viiruse partikkel on diameetriga umbes 30–80 nm. Nukleokapsiidi valk C moodustab ikosaeedrilise nukleokapsiidi diameetriga ligi 30 nm. Valk C on tugevalt aluseliste omadustega. HCV virionidesse kuulub lisaks nukleokapsiidi valgule veel kaks glükoproteiini E1 ja E2, mis on transmembraansed glükoproteiinid. E1 ja E2 paiknevad rakus endomembraanidel ning on olulised virionide valmimisel, virionide seondumisel ning ka sisenemisel rakkudesse.
Virionide moodustumisel seondub C-valk viiruse genoomse RNA-ga ja E1 glükoproteiiniga. E1 ja E2 valgud moodustavad nakatunud rakkudes heterodimeere. E1 valgus asub fusion-peptiid ehk liitvalk, mis osaleb membraanide liitumisel. E2 on HCV antiretseptor ja seondab HCV retseptorit CD81. Lisaks on E2 valk oluline kaitsmaks nakatunud rakku peremehe immuunsüsteemi eest. E2 valgus asub hüpervarieeruv regioon, tema kaitsemehhanism peremehe immuunsüsteemi eest seisneb selles, et infektsiooni käigus tekivad escape-mutandid. Lisaks kuulub virionidesse veel proteiin p7, mille täpne funktsioon on kindlaks tegemata, kuid eeldatavasti kujutab see ioonkanali valku. Subviraalse partikli hulka kuuluvad veel 6 mitte-struktuurset proteiini: NS2, NS3, NS4A, NS4B, NS5A, NS5B. Neid kuut mitte-struktuurset proteiini on võimalik detekteerida vaid nakatunud rakkudes, kuid neid ei pakita viiruse partiklitesse.
Valgud
E1(31 kDa) ja E2 (70 kDa) – transmembraansed glükoproteiinid. Rakus paiknevad endomembraanidel. Moodustavad nakatunud rakkudes heterodimeere. E1 valgus asub fusion-peptiid. E2 on viiruse antiretseptor ja seondab viiruse retseptorit. E2 kaitseb nakatunud rakku peremeesraku immuunsüsteemi eest ning surub maha PKR funktsiooni.
p7 – ioonkanali valk, kindel funktsioon teadmata.
Böömi- ja Määrimaa Riigiprotektoraat
Böömi- ja Määrimaa Riigiprotektoraat oli formaalselt autonoomne haldusüksus okupeeritud Tšehhi territooriumil 1939. aasta märtsist kuni 1945. aasta maini. Protektoraat kuulus otseselt Saksamaa koosseisu.
C-hepatiidi viirus
Valgud
NS2 (23 kDa) – sisaldab tsüsteiin-proteinaaset domeeni, mis integreerub NS3 valgu 180-st N-terminaalsest aminohappejäägist koosneva domeeniga ja moodustab aktiivse, tsinkioonide aktiveeritava proteaasi, mis teostab NS2/3 vahelise saidi protsessingut.
NS3 (70 kDa) – seriin-proteaas (N-terminaalne osa) ja RNA helikaas/NTPase (C-terminaalne osa). NS3 moodustab stabiilse kompleksi NS4A kofaktoriga, see seondub NS3 N-terminaalse regiooniga, mis aktiveerib NS3 proteaase ja helikaasset aktiivsust.
Böömi- ja Määrimaa Riigiprotektoraat
Böömi- ja Määrimaa Riigiprotektoraadil oli oma kodakondsus. Protektoraadi kodanikud ei olnud Saksamaa kodanikud. Böömi- ja Määrimaa Riigiprotektoraadis elavad sakslased olid Saksamaa kodanikud ja nad allusid Saksamaa jurisdiktsioonile.
C-hepatiidi viirus
Valgud
NS4A (8 kDa) – NS3 valgu kofaktoriks.
Böömi- ja Määrimaa Riigiprotektoraat
Valitsemine
President Emil Hácha ja tšehhi valitsus jäid küll edasi ametisse, kuid tegelik võim kuulus Hitleri määratud riigiprotektorile.
Böömi- ja Määrimaa Riigiprotektoraati esindas suhetes välisriikidega Saksamaa. Transport, post ja kaugside olid Saksamaa otsese kontrolli all.
Ajalugu
30. septembril 1938 sõlmitud Müncheni kokkuleppe põhjal oli Tšehhoslovakkia sunnitud loovutama sudeedisakslastega asustatud alad (Sudeedimaa) Saksamaale.
14. märtsil 1939 kuulutas Slovakkia Hitleri surve all iseseisvuse välja. 15. märtsi öösel pressis Hitler Berliini kutsutud Tšehhoslovakkia presidendilt Emil Háchalt ähvardades välja allkirjad Tšehhi liitmise kohta Saksamaaga. 15. märtsil 1939 okupeerisid Saksa väed Tšehhi. 16. märtsil 1939 kuulutas Adolf Hitler Prahas välja Böömi- ja Määrimaa Riigiprotektoraadi.
Pärast Teise maailmasõja puhkemist 1. septembril 1939 võttis Gestapo "Aktion Albrecht I." raames pantvangi 2000 tuntud tšehhi.
28. oktoobril 1939 toimus Prahas suur meeleavaldus Tšehhoslovakkia iseseisvuse aastapäeva puhul. Saksa politsei kasutas meeleavalduse mahasurumiseks tulirelvi. Hukkunud üliõpilase Jan Opletali matused 17. novembril kasvasid üle üliõpilaste protestidemonstratsiooniks, mille Saksa võimud karmilt maha surusid. Üheksa juhtivat üliõpilasliidrit lasti maha, 1300 üliõpilast arreteeriti ja saadeti koonduslaagritesse. 18. novembril andis Hitler välja määruse, mille kohaselt Böömi- ja Määrimaa Riigiprotektoraadis suleti tšehhi ülikoolid kolmeks aastaks. Tegelikult jäid ülikoolid suletuks kuni sõja lõpuni.
Kiima-johimbepuu
Kiima-johimbepuu (Pausinystalia johimbe, varem ka Corynanthe yohimbe) on igihaljas troopiline puuliik, mis kasvab looduslikult Lääne-Aafrikas.
Böömi- ja Määrimaa Riigiprotektoraat
Ajalugu
27. mail 1942 korraldati Prahas atentaat Riigi Julgeoleku Peaameti juhatajale ja aseriigiprotektorile Reinhard Heydrichile, kes sai raskelt vigastada ja suri 4. juunil 1942. Kättemaksuks arreteerisid Saksa võimud 3000 inimest, kellest üle 1300 hukati. 10. juunil 1942 hävitati Praha lähedal asunud Lidice küla, mehed lasti maha, naised ja lapsed saadeti koonduslaagrisse.
Kiima-johimbepuu
Taime osad sisaldavad trüptamiinide hulka kuuluvat psühhoaktiivset alkaloidi johimbiini, mistõttu seda kasutatakse afrodisiaakumina.
Böömi- ja Määrimaa Riigiprotektoraat
Majandus
Böömi- ja Määrimaa Riigiprotektoraat majandus rakendati Saksamaa teenistusse. Tšehhi tööliste arv kasvas 1 332 000-lt 1939. aastal 1 701 000-ni 1944. aastal. Saksa võimud seadsid 1939. aastal protektoraadile sisse "sõjamaksu", 1940. aastal maksti seda 3 miljardit krooni ja 1944. aastal 12 miljardit krooni. Lisaks pidi protektoraat Saksa riigile "kaitseks välisohu vastu" maksma 42,3 miljardit krooni. 1939. aasta septembris seati sisse kaardid toiduainete ostmiseks. 1941. aasta lõpus algas tšehhi tööjõu väljavedu Saksamaale.
C-hepatiidi viirus
Genoom
HCV genoom on lühem kui teistel Flaviviridae esindajatel. Koosneb positiivse polaarsusega RNA genoomist, millel on kuni 96 000 nukleotiidi. Genoom sisaldab ühte avatud lugemisraami, millelt kodeeritakse polüproteiin, mis lõigatakse C, E1, E2, p7 ning mitte-struktuurseteks valkudeks. Genoomi 5’ otsas puudub cap-struktuur ning viiruse genoom ei kodeeri cap-struktuuri sünteesi teostavaid ensüüme, milleks on trifosfataas ja metüültransferaas. RNA 5’ ja 3’ otstes paiknevad NTR järjestused, mida proteiinideks ei transleerita, aga on olulised viirusliku RNA translatsiooniks ja replikatsiooniks. 5’-NTR on umbes 340 b pikkune pikendatud ala, mida ei transleerita, kuid mis on väga konserveerunud ja sisaldab positiivse ahela replikatsiooniks olulisi cis-järjestusi. Genoomi otsas paikneb väga konserveerunud 98-st nukleotiidist koosnev järjestus, mille viimased 45 b moodustavad stabiilse stem-loop struktuuri. Need järjestused moodustavad IRES-struktuuri, mis on ribosoomi seondumiskohaks.
Genoomi kodeerivaks alaks on üks ORF ehk avatud lugemisraam, mille pikkus on umbes 3000 nukelotiidi.
3’-NTR järjestus, mida ei kodeerita, koosneb 200 nukleotiidist ja see omakorda 98-st väga konserveerunud nukleotiidi järjestusest, lühikesest varieeruvast genoomist ja varieeruvast polü(U)/polü-pürimidiini järjestusest. Polü(U)/polü-pürimidiini järjestus ja 98 nukleotiidist koosnev järjestus on vajalikud HCV genoomi replikatsiooniks. 3’-NTR ala integreerub mitmete raku valkudega. 5’ ja 3’ otsad integreeruvad omavahel ning on vajalikud translatsiooni regulatsioonil ja RNA replikatsioonil.
pisi|right|HCV genoom
Seondumine rakule
HCV-l on 4 retseptorit, mis kõik on viiruse sisenemiseks vajalikud. Sisenemine rakku toimub retseptor-vahendatud endotsütoosi teel ja sellele järgneva pH-st sõltuva membraanide liitumise teel. HCV assotsieerub kõigepealt madala tihedusega lipoproteiinidega (LDL) ja väga madala tihedusega lipoproteiinidega (VLDL), millele järgneb astmeline rakku sisenemine:
Replikatsioon
C-hepatiidi viirus replitseerub peamiselt maksarakkudes, kuid järjest enam esineb juhtumeid, kus viirus nakatab ka maksaväliseid rakke, eriti perifeerseid mononukleaarseid vererakke. Maksarakkudes toodab iga viirusega nakatunud rakk keskmiselt 50 virioni päevas. C-hepatiidi viirusel on suur hulk genotüüpe, mis on tingitud RNA-st sõltuva RNA-plolümeraasi suurest vigade arvust.
Viirusliku RNA replikatsiooni, kuid mitte viiruse tootmist, on võimalik teostada rakukultuuris, kasutades subgenoomset replikatsiooni süsteemi, mis koosneb HCV mitte-struktuursetest valkudest ja valitud reportergeenist.
Kui viirus on sisenenud hepatotsüüti, võtab ta üle mitmed raku replikatsioonimehhanismid. Esmalt transleeritakse RNAlt polüproteiin, millest viiruse RNA polümeraas (NS5B) vabastatakse proteolüütilise töötlemise tagajärjel. Polümeraas algatab RNA sünteesi, mille käigus replitseeritakse viiruslik RNA negatiivseks RNA ahelaks. Negatiivselt RNA ahelalt sünteesitakse hiljem genoomne RNA. DNA vaheühendeid HCV replikatsioonil ei toodeta. Värskelt sünteesitud genoomsest RNA-st transleeritakse lisaks veel viiruslikke polüproteiine, mida proteolüütiliselt töödeldakse. Ka mõned mitte-struktuursed valgud võtavad osa viirlusliku RNA sünteesist. E1 ja E2 valgud kinnitatakse raku endoplasmaatilise retiikulumiga, kus nad integreeruvad virioni nukleokapsiidiga, mis koosneb C valgust ja viiruse genoomist. Seejärel moodustavad viiruse partiklid. Ainult positiivne RNA ahel pakitakse viiruse partiklisse. Valmis viiruse partikleid leidub raku vesiikulites ja tsütoplasmas.
Genotüübid
Geneetiliste erinevuste tõttu HCV isolaatides võib C-hepatiidi viirust jagada 7 genotüübiks (1–7). mis omakorda jagatakse subtüüpideks. Genotüüpide nukleotiidide saidid erinevad üksteisest 30–35% võrra kogu genoomi ulatuses. Subtüübid 1a ja 1b on levinud üle kogu maailma ja moodustavad 60% kogu haigusjuhtudest.
Ravi
Ei ole välja töötatud vaktsiini, mis hoiaks ära C-hepatiidi viirusega nakatumise, kuna viirus muteerub väga kiiresti. 2006. aastal said 60 patsienti 4 erinevat doosi eksperimentaalset vaktsiini C-hepatiidi viiruse vastu. Kõigil tekkisid antikehad ning teadlased arvavad, et see võib ära hoida nakatumise.
Ravida on võimalik kroonilist C-hepatiiti ehk maksapõletikku. Ravi käigus võetakse kahte ravimit – pegüleeritud interferooni ja ribaviriini. Interferoon aitab võidelda nakkusega ja ribaviriin tõhustab interferooni toimet. Pegüleeritud interferooni manustatakse eeltäidetud süstlast üks kord nädalas. Ribaviriin on tablett, mida võetakse iga päev. Sõltuvalt hepatiidiviiruse genotüübist tuleb edukaks raviks mõlemat ravimit võtta, kas 24 või 48 nädalat. Kõik ravi saanud patsiendid haigusest ei parane, kuid tervenemise tõenäosus on oluliselt suurenenud. Nendest, kes on nakatunud 1. või 4. genotüübivormi viirusega, paraneb umbes 50%. 2. või 3. genotüübivormi viirusest põhjustatud haigusega patsientidest paraneb umbes 80%.
Marko Pikkat
alt=Marko Pikkat|pisi|Marko Pikkat oma karikatuurinäituse avamisel Eesti Huumorimuuseumis Purkus 28. aprillil 2017 Marko Pikkat (sündinud 25. märtsil 1987 Kolgas) on eesti karikaturist ja illustraator.
Haridus
Ta on lõpetanud 2006. aastal Kolga Keskkool, seejärel õppinud Tallinna Ehituskoolis mööbli restaureerimist ja Tallinna Ülikoolis kunstiõpetuse õpetaja erialal.
Töö
Pikkat on karikaturistina teinud kaastööd ajalehele Nelli Teataja ja ajakirjale Pilkaja. Kuni 2016. aastani töötas ta kunstitarvete müüjana Kunstnike Liidu all asuvas kunstipoes, 2016. aastast on vabakutseline kunstnik.
Jürgen Renteln
Jürgen Renteln (25. juuli 1885 Roosna-Alliku – 27. juuni 1961 Oldenburg) oli baltisaksa päritolu Eesti arst.
Juan Carlos Arce
pisi|Juan Carlos Arce (2010) Juan Carlos Arce Justiniano (sündinud 10. aprillil 1985 Santa Cruz de la Sierras) on Boliivia jalgpallur. Ta mängib Boliivia kõrgliiga klubis Always Ready ja Boliivia jalgpallikoondises ründajana.
Jürgen Renteln
Ta lõpetas Peterburis Püha Anna koguduse Kirikukooli ja astus aastal 1904 Tartu Ülikooli arstiteaduskonda, mille lõpetas aastal 1915 arsti astme väärilisena. Akadeemiliselt kuulus ta korporatsiooni Estonia.
Juan Carlos Arce
Ta alustas klubikarjääri 2003. aastal Boliivia kõrgliiga klubis Oriente Petrolero. Aastatel 2006–2009 oli ta laenul põhiliselt välisklubides: 2006. aastal Brasiilias Portuguesas, 2007. aastal Brasiilias Corinthians, 2007–2008 Kataris Al-Arabis, 2008. aastal Lõuna-Koreas Seongnamis ja 2009. aastal taas Brasiilias Sport Club do Recifes. 2010. aastal sõlmis ta kolme aasta pikkuse lepingu Venemaa kõrgliiga klubiga Groznõi Ahmat, kuid 2010. aasta hooajal pidas ta klubi meeskonnas 20 mängu, aga ei löönud ühtegi väravat, mistõttu suundus ta juba järgmisel hooajal tagasi Boliiviasse.
Jürgen Renteln
Aastal 1916 töötas ta Peterburis dr. Kullmayeri erakliinikus. Ta täiendas ennast Saksamaal ja asus aastal 1918 tööle Eestis Paide Haigla juhataja ja kooliarstina. Aastatel 1918–1920 osales ta Vabadussõjas arstina Paide Punase Risti Haiglas. Ta töötas Paides aastani 1923. Seejärel töötas ta Haapsalus Eestist lahkumiseni. Aastatel 1923–1927 oli ta Läänemaa Keskhaigla juhataja ja aastast 1925 ka Haapsalu emade- ja laste nõuandla juhataja. Aastast 1935 töötas ta Lääne maahaigla sünnituse ja naistehaiguste osakonna ordinaatorina. Samal ajal oli ta Kaitseliidu Lääne maleva Haapsalu malevkonna sanitaarpealik. Ta kuulus Läänemaa Arstide Seltsi, Eestimaa Arstide Abistamise Seltsi, Haapsalu Kaunistamise Seltsi, Lääne Tiisikuse Vastu Võitlemise Seltsi ja Loomakaitse Seltsi. Ta oli veel kirglik jahimees ja Haapsalu Jahisalga abiesimees. Tema hobiks oli tšellomäng.
Juan Carlos Arce
2011. aastal liitus ta Boliivia kõrgliiga klubiga Oriente Petrolero. Järgmisel aastal suundus ta Club Bolívar, kellega tuli Boliivia meistriks kuuel korral. Alates 2021. aastast mängib ta Boliivia kõrgliiga klubis Always Ready.
Debüüdi Boliivia jalgpallikoondises tegi Acre 2004. aastal. Esimese värava lõi ta koondise särgis 15. novembril 2006 sõprusmängus El Salvadori vastu. Ta on kuulunud Boliivia koondisse 2004., 2007. ja 2011. ja 2021. aasta Copa Américal ning 2016. aastal Copa América Centenariol. 2007. aasta Copa América esimeses alagrupimängus lõi ta värava Venezuela vastu ja 2016. aasta Copa América Centenario esimeses alagrupimängus Panama vastu.
Koiva puisniit
Koiva puisniit on puisniit Valga maakonnas Valga vallas, Koiva jõe ääres.
Venom
pisi Venom on Inglismaal Newcastle'is 1979. aastal asutatud heavy metal ansambel.
Koiva puisniit
Puisniit võeti 1957. aastal kaitse alla (Koiva puisniidu kaitseala). Praegu kaitstakse puisniitu Koiva-Mustjõe maastikukaitseala koosseisus.
Vadim Gurnik
Vadim Gurnik (sündinud 25. aprillil 1993) on Eesti jalgpallur (väravavaht).
Ta mängib Eesti klubis Tallinna FC Flora.
Koondisekarjäär
Ta on kutsutud Eesti U19 koondisse, mis osaleb kodusel 2012. aasta U19 Euroopa meistrivõistluste finaalturniiril.
Woldemar Eugen Grohmann
pisi|Woldemar Eugen Grohmann, 1867–1874
Woldemar Eugen Grohmann (14. august 1802 Türi – 13. november 1874 Türi) oli Eesti vaimulik.
Grohmann õppis Paide kreiskoolis, 1815–1821 Tallinna gümnaasiumis ja 1821–1824 Tartu ülikooli usuteaduskonnas. Ordineeriti õpetajaks 2. detsembril 1828.
Oli aastatel 1828–1874 (kutsuti 14. juunil 1828) Türi Püha Martini koguduse õpetaja. Oli veel Peterburi kindralkonsistooriumi liige (ülemkonsistooriumi nõunik) 31. maist 1857 kuni 1866. aastani. Sai 30. juunil 1865 Järva praostiks.
Grohmann asutas Türile kihelkonnakooli tasemel koolmeistrite kooli, kus aastal 1838 oli 11 õpilast. Ta oli Türi piibliseltsi asutaja ja eesistuja, samuti aastast 1841 Õpetatud Eesti Seltsi liige, 9. septembrist 1842 Eestimaa Kirjanduse Ühingu liige ja oli Eestimaa pastorite raamatukogu biliotekaar. Pastor Carl Matthias Henningi aastal 1837 välja antud jutluseraamatus ilmusid ka Grohmanni jutlused. Aastal 1845 andis välja eestikeelse katekismuse koos salmidega. Kuulus aastal 1860 moodustatud uue testamendi revideerimise töörühma. Asutas koos tütardega Türi kiriklas raamatukogu, kirikukoori jm. Türi koguduse meeskoor osales aastal 1869 Tartus peetud I üldlaulupeol.
Isiklikku
Tema isa Justus Heinrich Grohmann oli Türi Püha Martini koguduse õpetaja, tema poeg Karl Woldemar Emil Grohmann oli luterlik vaimulik Tveris ja hiljem Tallinna Jaani koguduse õpetaja, pojapoeg Gottwald Eugen Eduard Grohmann oli Püha Jakobi koguduse õpetaja, pojapoeg Gottfried William August Grohmann oli Risti ja Tallinna Jaani koguduse õpetaja.
Tema tütar Emilie Grohmann korraldas esimese teadaoleva laulupäeva tänasel Järvamaa alal (1866).
Berend von Wetter-Rosenthal
Berend Hermann Otto von Wetter-Rosenthal (venepäraselt Boris von Wetter-Rosenthal; 8. november 1874 Tallinn – 10. märts 1940 Wartheland) oli Eesti advokaat ning ettevõtja.
Ta õppis aastatel 1889–1894 Tallinnas Nikolai Gümnaasiumis. Õigusteadust õppis ta aastatel 1894–1899 Peterburi Ülikoolis ja aastatel 1898–1899 Berliini Ülikoolis.
Berend Hermann Otto von Wetter-Rosenthal oli Läänemaa Lihula ja Sipa, Oidermaa Karinõmme mõisa mõisnik.
Merseburg
Merseburg on linn Saksamaal Saksi-Anhalti liidumaal Saale jõe ääres.
Berend von Wetter-Rosenthal
Berend von Wetter-Rosenthal asus 1912. aastal Eestimaa Rüütelkonna teenistusse ja oli aastatel 1914–1918 Eestimaa Rüütelkonna kantselei I sekretär ja ka Eestimaa Maapäeva kreisisaadik. 1918. aastal küüditati ta eesti bolševike poolt koos juhtivate baltisaksa poliitikute ning teiste baltisakslastega Nõukogude Venemaale ning vabanes alles pärast Saksa-Vene Brest-Litovski rahulepingu sõlmimist 1919. aasta jaanuaris.
Merseburg
Asulas elab 35 419 elanikku (2010).
Berend von Wetter-Rosenthal
1919. aastal toimunud mõisate natsionaliseerimist Eesti valitsuse poolt jäeti B. von Wetter-Rosenthalile Oidermaa mõisasüdamik ning pärast Vabadussõja lõppu pidas B. von Wetter-Rosenthal talle kuuluvat Pärnumaa Mihkli kihelkonna Oidermaa mõisu ning tegutses ka aastatel 1925–1935 Tallinnas advokaadina.
B. von Wetter-Rosenthal oli Saksa Kultuuromavalitsuse asepresident ja asendusliikmena (Georg Rudolf Stackelbergi asemel) ka saksa elanikkonna saadik I Riigikogus 1923. aastal (10. jaanuarist 30. maini).
1939. aastal asus Berend von Wetter-Rosenthal ümberasujana Saksamaale, Krughofi (praegu Kijaszkowo, Czernikowo valda, Toruńi maakonda, Kujawy-Pomorze vojevoodkonda Poolas), kuid suri juba järgmisel 1940. aastal. Ta on maetud Berliini.
Herman de Wetter oli tema poolvend.
Valjala rahvamaja
Valjala rahvamaja on rahvamaja Saare maakonnas Saaremaa vallas Valjala asulas. Rahvamaja juhataja on Anneli Kaljuste.
Rahvamaja avati 1950. Rahvamaja ehitati Herman Kuningi eestvõttel.
Modulatsioon (helisüntees)
Modulatsioon on helisünteesis üks heli manipuleerimise vahendeid, mille käigus toimub kahe helilaine põimumine.
Kuna üldine teooria lainete omadustest on universaalne, ning ei sõltu lainetüübist ega võnkesagedusest, siis on võimalik sidetehnikas rakendatavaid modulatsiooniprintsiipe üle kanda ka helilainete käsitlemisele.
Sidetehnikas kasutatakse kahe põimuva laine eristamiseks mõisteid kandesagedus (carrier frequency) ja moduleeriv sagedus (modulating frequency). Moduleeriv sagedus sisaldab ülekantavat informatsiooni: näiteks raadiosaade, telepilt või faksipilt. Kui raadioside puhul eraldatakse moduleeriv sagedus vastuvõtmisel kandesagedusest, siis helisünteesi puhul on oluliseks tulemuseks moduleeritud helilaine ise. Raadiosidetehnikas on moduleeriv sagedus alati kandesagedusest oluliselt madalam. Helisünteesi puhul eksperimeteeritakse kõige erinevamate helilainete sagedussuhetega.
Helisünteesil kasutatavateks põhilisteks modulatsiooniliikideks on
Puusta
Puusta oli küla Põlvamaal. Küla jääb tänapäeval Võuküla küla alale. Kihelkondlikult kuulus küla Räpina kihelkonda. Küla kaotati 1940. aastatel.
Ajateater
MTÜ Ajateater on 2010. aastal asutatud projektiteater.
Ajateatri peamiseks eesmärgiks on väärtustada ja tutvustada eesti kultuuripärandit ja mõttelugu kaasaegse ja professionaalse teatri väljendusvahendite abil.
Ajateatri asutajaliikmed on Anne Velt, Katrin Valkna ja Tarvo Krall.
Punsaku
Punsaku oli küla Võrumaal. Küla jääb tänapäeval Kääpa küla alale. Kihelkondlikult kuulus küla Põlva kihelkonda. Küla kaotati 1970. aastatel.
Mayumi Omatsu
Mayumi Omatsu (jaapani keeles 大松 真由美 Ōmatsu Mayumi; sündinud 12. juulil 1970) on Jaapani endine jalgpallur, ründaja.
Koondisekarjäär
Jaapani naiste jalgpallikoondises mängis ta aastatel 1997–1999 12 mängu.
Athing Mu
Athing Mu (sündinud 8. juunil 2002 Trentonis) on Ameerika Ühendriikide jooksja, kelle põhiala on 800 meetri jooks.
Ta tuli Olümpiamängudel Tokyos 800 meetri jooksus Keely Hodgkinsoni ja Raevyn Rogersi ees olümpiavõitjaks, joostes finaalis USA rekordi 1.55,21. Oma teise olümpiakulla võitis ta 4×400 m teatejooksus, joostes Ameerika Ühendriikide naiskonnas viimast vahetust. Olümpiamängude järel parandas ta 800 meetri jooksus USA rekordit veelgi, joostes Eugene'is 1.55,04. Selle tulemusega tõusis ta kõigi aegade edetabelis kaheksandaks ning juunioride edetabelis Keenia jooksja Pamela Jelimo järel teiseks.
2022. aasta maailmameistrivõistlustel Eugene'is võitis ta ajaga 1.56,30 Hodgkinsoni ja Mary Moraa ees kuldmedali. Sellega sai temast noorim naiskergejõustiklane, kes tulnud individuaalalal olümpiavõitjaks ja maailmameistriks.
Isiklikud rekordid
Allikas: Rahvusvaheline Kergejõustikuliit
Isiklikku
Athing Mu on Lõuna-Sudaani päritolu.
Ciecere
Ciecere on küla (vidējciems) Lätis Kuldīga piirkonnas Skrunda vallas.
Küla asub valla keskosas samanimelise jõe kaldal ja maantee A9 ääres. Ciecere jääb valla keskusest Skrundast 3,5 ja Riiast 144 kilomeetri kaugusele.
Küla rajati nõukogude perioodil endise Skrunda vallamaja ja Ciecere kõrtsi juurde. Seal asus kohaliku kolhoosi keskasula. Aastail 2009–2021 kuulus küla Skrunda piirkonda.
Aastal 2021 oli külas 87 elanikku.
Metsarekreatsioon
Metsarekreatsioon ehk metsapuhkus tähendab metsa- või metsalähedasel maastikul harrastatavaid tegevusi, mille tegemiseks on tarvis kohaliku looduskeskkonna ressursse. Metsarekreatsiooni vormid on näiteks tervist taastav tegevus ehk metsateraapia, lõõgastav aktiivne tegevus, harrastustegevus, loodusturism ja vabaõhusport. Puhkemetsandus kujutab endast alternatiivi raiemajandusele. alt=Väike metsamaja looduskaunis keskkonnas.|pisi|296x296px|RMK metsamaja Pedassaarel Metsas viibimine pakub esteetilist naudingut ja liikumisvõimalusi, samuti võib see alandada stressitaset, tekitada positiivseid emotsioone ja kasvatada teadmisi loodusest. Loodusturismi arendamise kaudu saab aidata kaasa ümbritseva ala majanduskasvule. Urbaniseerunud ühiskondades kasvab nõudlus metsapuhkuse järele. 2020. aastal kasutati RMK pakutavaid metsapuhkuse võimalusi rekordilised 2,9 miljonit korda, mille tingisid elanikkonna teadlikkuse kasv looduses liikumise võimalustest ning koroonapandeemia. Metsapuhkuse sihtkohtade ülerahvastatus võib aga külastajakogemust kahjustada.
Hans Ziglarski
Hans Ziglarski (16. oktoober 1905 Białystok, Venemaa keisririik – 12. veebruar 1975) oli Saksamaa poksija, rahvuselt juut.
Ziglarski oli kukk-kaalus (kuni 119 naela ehk 54 kg) Saksamaa meister 1928. aastal.
Ziglarski sai kukk-kaalus (kuni 119 naela ehk 54 kg) 1932. aasta Los Angelese olümpiamängude poksivõistlustel hõbemedali, kaotades finaalis kuldmedali- ja olümpiavõitjale Horace Gwynne'ile (Kanada). Ta osales kukk-kaalus (kuni 118 naela ehk 53,5 kg) 1928. aasta Amsterdami olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.
Boskett
Boskett on väike salu; barokkpargis või -aias kunstiliselt kujundatud põõsastik või salu.
Kirjeldus
Enamasti pügatud ja sageli topiaarlõikusega kunstiliselt kujundatud puuderida, hekk või salu renessanss- ja barokkpargis või -aias, tavaliselt parteri lähedal. Bosketide kujundamisel kasutati rida- ja quincunx 'i-kujulist istutamist. Peamiselt oli kasutusel harilik pärn ja valgepöök, harvem sarapuu.
Istutatud taimed tekitasid visuaalse raamistiku, mille vahel jalutusteedest moodustusid kitsad vaatekoridorid ehk vistad olulisematele kompositsiooni elementidele näiteks skulptuurid, purskkaevud, paviljonid jne.
Suuremate boskettide sisse võidi kujundada väikesed suletud privaatsed aiakesed – cabinet de verdure 'id.
Ajalugu
Eesti mõisaparkides võis boskette leida 18. sajandist. Boskettide ruumilist paigutust võib näha näiteks Palmse mõisa 1753. aasta plaanil ning paljudes mõisaparkides (Luke mõis, Vääna mõis, Rasina mõis jt) on tänapäevani säilinud pügamisjälgedega puuderidu.
RNA polümeraas
RNA polümeraas (RNApol, RNAP) ehk DNA-sõltuv RNA polümeraas on ensüüm, mis transkriptsiooni käigus sünteesib uue RNA molekuli, kasutades matriitsina DNA-d. Ensüüm on klassifikatsioonilt nukleotidüül-transferaas. Prokarüootidel on vaid üks RNA polümeraas, samas kui eukarüootides leidub kuni viis erinevat tüüpi (RNA pol I-III, taimedes lisaks RNA pol IV-V). Eukarüootsed RNA polümeraasid erinevad struktuurilt ja sünteesitava RNA poolest. Transkriptsiooni põhimehhanismid ja regulatsioon on kõrgelt konserveerunud, seega esineb homoloogia ka erinevate RNA polümeraaside vahel.
RNA polümeraas meenutab struktuurilt krabi sõrga (crab claw), mille keskel paikneb lõhe (cleft), mille kaudu siseneb DNA aktiivtsentrisse. Ensüümi aktiivtsentris on konserveerunud järjestusmotiiv, mille 3 aspartaadijääki on koordinatiivselt seondunud Mg2+-ioonidega. Mg2+-ioonide ülesandeks on neutraliseerida RNA-ahelasse lisatavate nukleotiidtrifosfaatide (NTP) fosfaatgruppide negatiivset laengut. Ensüümi katalüütilise tsentri arhitektuur on kõrgelt konserveerunud kõigis organismides.
Eukarüoodid
Transkriptsioon toimub fundamentaalsete mehhanismide osas kõigis organismides sarnaselt. Siiski on see eukarüootides mitme aspekti poolest keerulisem. Esiteks leidub eukarüootides 3 RNA polümeraasi (Pol I-III), mis transkribeerivad erinevaid geene, samas kui prokarüootidel vastutab kõigi geenide transkribeerimise eest üks RNA polümeraas. Teiseks on eukarüootse transkriptsiooni läbiviimiseks vajalik mitmete abistavate valkude (transkriptsioonifaktorite) osalus.
Eukarüootne RNA polümeraas pole võimeline initsieerima transkriptsiooni vaid DNA promootorjärjestuse olemasolul, vaid vajab mitmete transkriptsioonifaktorite kohalolu. Tranksriptsiooni mõistmiseks on peamiselt uuritud RNA Pol II ja sellele seonduvaid valke. Esmalt on vajalik transkriptsioonifaktorite seondumine promootorjärjestusega, kusjuures nii promootorid kui ka faktorid on eri geenide puhul väga erinevad. Basaalseteks transkriptsioonifaktoriteks on need, mis seonduvad kõigi Pol II poolt transkribeeritavate geenide promootoritega, ja mis seega moodustavad basaalse transkriptsiooniaparaadi. Lisaks võib seonduda veel geenipetsiifilisi faktoreid, mis individuaalselt reguleerivad geeniekspressiooni.
Transkriptsiooni toimumiseks on vajalik DNA ahelate lokaalne teineteisest eraldumine, et moodustuks vaba matriitsahel. Promootorjärjestus sisaldab konsensuselemente, mis paiknevad transkriptsiooni alguspunktist ülesvoolu. TATA-järjestus (TATA box) on üks paremini kirjeldatud ja uuritud konsensusjärjestusi, mis paikneb transkriptsiooni algussaidist 30 nukleotiidi ülesvoolu. Siiski esineb see vaid osade geenide promootorites, mistõttu leidub veel teisigi konsensuslikke DNA-motiive, näiteks CAAT-järjestus positsioonis −80, GC-järjestus ning oktameerne järjestus (octamer box).
RNA polümeraas I
RNA polümeraas I on spetsialiseerunud ribosomaalse RNA (rRNA) geenide transkriptsiooniks. Primaarseks transkriptiks on 45S pre-rRNA, mis protsessitakse 28S, 18S ja 5,8S rRNA-deks. Kromosoomipiirkondadest, kus sisalduvad rRNA geenid (inimeses kromosoomid 13, 14, 15, 21 ja 22), moodustub tuumas selgelt eristuv struktuur – tuumake. rRNA geenide transkribeerimine on esimene samm ribosoomide biogeneesis.